10 L ART DE FAULCONNERIE 



passage par le pays de Barbarie, et qu'on 

 en prant là plus que ailleurs. Le bien bon 

 est de Candie. Il est ung peu plus grant 

 et gros que le pèlerin, roux dessoubz les 

 eles, bien empiété, longs doitz, bien vo- 

 lant, hardi à toute manière de gibier, 

 comme dit est du pèlerin. Le pèlerin et de 

 passage pevent voler tout le moys de 

 may et dejuing, pour ce qu'ilz sont tardis 

 en leur mue, et quant ilz commencent à 

 muer se despouillent prestement. Faulcon 

 montaigner est de brune couleur, et, s'il 

 est sain, est des autres le meilleur. Il est 

 grant et hardi, prenant grans et non petis 

 oyseaux ; difficile à gouverner et à gar- 

 der ; il le fault plus porter et faire veiller 

 que autre faulcon ; doit estre entretenu 

 entre gras et maigre Quant il sera malade, 

 fais bouillir fort au four eaue bien nette 

 en pot de terre, metz la devant luy, et le 

 induis à en boire, et il guérira ; ou, s'il ne 

 guerist, le medecineras selon les médecines 

 mises en leurs lieux. Quant le voul- 



